Държавен вестник, бр. 43, 2003 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  43
Член 26
При краткосрочни посещения (до 30 дни)
приемащата страна осигурява настаняване в
подходящ хотел със закуска, включително сума
за храна и дневни разходи съгласно действащи-
те финансови разпоредби на приемащата стра-
на в момента на пребиваването в нея на чужде-
странни делегации.
Приемащата страна поема също пътните
разходи във вътрешността на страната в съот-
ветствие с предвидената програма за престоя.
Член 27
При внезапно възникнали болестни състоя-
ния или сериозни злополуки на лицата, пътува-
щи в изпълнение на тази програма, се оказва
необходимата безплатна спешна медицинска
помощ в държавните здравни заведения в обем
и по начин, достатъчни за отстраняване на опас-
ността за живота на пострадалия.
Разноските за последващо лечение на хро-
нични заболявания и стоматологично лечение
се поемат от изпращащата страна, която здрав-
но е застраховала лицето.
Член 28
Двете страни осигуряват на стипендиантите:
—месечна стипендия съгласно действащите
в съответната страна разпоредби;
—безплатно записване в съответните дър-
жавни висши учебни заведения;
—настаняване в студентско общежитие с
право на студентски стол срещу заплащане;
—медицинска помощ съгласно действащо-
то в съответната страна законодателство.
Член 29
Децата на служителите в дипломатическите
мисии или консулските представителства се обу-
чават без заплащане на такси в държавни учили-
ща до изтичане на мандата на родителите им.
Член 30
Размяната на изложби се извършва при след-
ните условия:
—Изпращащата страна поема разходите по
транспортирането на изложбата до и от столи-
цата на приемащата страна, както и разходите
по застраховането є за периода на пребиваване
извън територията на изпращащата страна.
—Изпращащата страна осигурява необходи-
мата информация, видео-, аудио- и други ин-
формационни материали най-малко 30 дни пре-
ди откриването на изложбата.
—Приемащата страна поема разходите за
наемане на зала, организацията, аранжиране-
то, рекламата, отпечатването на афиши и пока-
ни, разноските по вътрешния транспорт, както
и разходите по пътуването на своя територия
на съпровождащия изложбата експерт на из-
пращащата страна.
—В случай на нанасяне на щети приемащата
страна оказва съдействие на изпращащата стра-
на за получаване на полагащите се компенса-
ции от съответната застрахователна компания.
Член 31
Лицата, пътуващи в изпълнение на тази прог-
рама, се освобождават от такси за пребиваване
и продължаване на срока за престой.
Член 32
Приемащата страна осигурява безплатни
визи на лицата от изпращащата страна, пътува-
щи в изпълнение на тази програма.
IХ. Заключителни разпоредби
Член 33
Тази програма влиза в сила от датата на
подписването є за период от 3 години.
Изготвена в Рабат на 31 март 2003 г. в два
оригинални екземпляра, всеки от които на бъл-
гарски, арабски и френски език, като и трите
текста имат еднаква сила.
В случай на неясно тълкуване предимство
има френският текст.
За правителството на
За правителството на
Република България:
Кралство Мароко:
Божидар Финков,
Тайеб Фаси Фахри,
министър
делегиран министър
на здраве-
при Министерството
опазването
на външните работи
и сътрудничеството
23761
МИНИСТЕРСТВО НА ТРУДА
И СОЦИАЛНАТА ПОЛИТИКА
МИНИСТЕРСТВО
НА ЗДРАВЕОПАЗВАНЕТО
Наредба за изменение и допълнение на Наред-
ба № 7 от 1999 г. за минималните изисква-
ния за здравословни и безопасни условия на
труд на работните места и при използване на
работното оборудване (обн., ДВ, бр. 88 от
1999 г.; изм., бр. 48 от 2000 г. и бр. 52 от 2001 г.;
попр., бр. 54 от 2001 г.)
§ 1. В чл. 1 се създава ал. 4:
“(4) Тази наредба се прилага и от лицата, които
самостоятелно упражняват трудова дейност.”
§ 2. В чл. 3, т. 1 се добавя изречението:
“Информацията трябва да бъде лесно разби-
раема за работещите, за които се отнася.”
§ 3. В чл. 6 се правят следните изменения и
допълнения:
1. Алинея 2 се изменя така:
“(2) Местоположението на строителната пло-
щадка се определя с подробен устройствен план,
изработен и одобрен при условията и по реда на
Закона за устройство на територията.”
2. Създава се нова ал. 3:
“(3) Генералният план на предприятието
(строежа) се изработва в съответствие с пред-
вижданията на подробния устройствен план в
обхват и съдържание съгласно изискванията,
определени с нормативен акт.”